
A Wikipédiából, a szabad enciklopédiából 


Az afrikaans nyelv (vagy régebbi nevén a búr illetve fokföldi 
holland nyelv) a germán nyelvek n 5 aigati ágába tartozó, a 
hollandból önállósodott nyelv, amely a 17- 18. században Dél- 
Afrikába kivándorolt németalföldi parasztok, a búrok (boer - 
paraszt) holland nyelvjárásaiból , valamint a velük együtt érkező 
francia, német és fríz telepesek, illetve az afrikai bennszülöttek 
nyelveinek elemeivel keveredve alakult ki. Körülbelül 6 millió 
ember tekinti anyanyelvének. Hivatalos nyelv a Dél-afrikai 
Köztársaságban , Namíbiában , Zimbabwéban . Beszélt nyelvként 
használatos még Botswanában , Lesothóban , Szváziföldön és 
Zambiában . Kisebb afrikaans nyelvű közösségek találhatóak 
Londonban, Perthben, valamint Torontóban. 

Nyelvtörténeti szempontból az afrikaans a holland származéknyelve, mely a Fokföldön alakult ki a 17-18. 
században. Helyesírását, szókincsét a kor holland köznyelve határozta meg, azonban az idők folyamán 
számos szomszédos afrikai nyelv, valamint a német, fríz és francia telepesek nyelvjárásai is hatottak rá. 

Az első búr közösség létrejöttével alakultak ki a nyelvjárások, de az első írásos búr nyelvű anyagról csak 
1795-től van ismeretük a nyelvészeknek. Hosszú ideig mindenhol az éppen adott nyelvjárás dominált, 
egységes sztenderd nyelvről a 19. század második feléig nem beszélhetünk. A korai írott szövegeket még 
holland helyesírással írták. 1862-ben tankönyvet, majd 1875-ben a Genootskap vir Regte Afrikaners (Az 
igazi búrok/afrikánerek társasága) nyelvtant és szótárt jelentetett meg Fokvárosban, ezzel megszületett a búr 
irodalmi nyelv. A második búr háborúig a két búr állam hivatalos nyelve volt. A búr államoknak Dél- 
Afrikába való beolvasztásával megszűnt a hivatalos státusza a főbb intézményekben, egészen 1925. május 
8-ig, amikor is a Dél-Afrikai Unió egyik hivatalos nyelve lett (előzőleg az ország területén a hollandot 
használták hivatalos nyelvként). 

Szabályozását a Dél-afrikai Nyelvi, Irodalmi és Művészeti Akadémia (Suid-Afrikaansé Akademíe vir 
Taal, Lettere en Kuns) végzi. 

Az afrikaans ábécé 


A betűk: A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z 

A betűk nevei: aa, bee, see, dee, ee, ef, gee, haa, ie, jót, kaa, el, em, en, oo, pee, kun, er, es, tee, un, vau, 
wee, ex, y, set 


Kiejtés 


A hangsúly mindig a tőszótagon van (általában ez az első szótag), az idegen szavak azonban megtarthatják 
eredeti hangsúlyukat. 


Magánhangzók 

Az magánhangzóknál megkülönböztetünk hosszú és rövid hangokat. Hangsúlyos helyzetben, nyílt 
szótagban, valamint a kettőzött betűvel írt (aa, ee, oo, un) hangok hosszúak, egyébként rövidek. 

■ a, aa: röviden a palóc nyelvjárás rövid á hangjának [a] felel meg, hosszan a magyar á-nak 
[a:]: stad [stat], jare ['ja: raj, jaar Oa: r] 

■ e, ee: röviden a magyar e-nek [s], hosszan az é-nek [e:] felel meg, hangsúlytalan szótagban 
rövid, elmosódott ö-szerű hang (nincs hosszú párja!) [aj: lesse [’lssa], weke ['ve: ka], week 
[ve:k], lepel ['le:pal] 

■ eu: magyar ö [0], r előtt megnyúlik [0:]: neus [n0s], deur [d0: r] 

■ i: rövid, elmosódott ö-szerű hang (nincs hosszú párjai) [aj: vis [fás] 

■ ie: magyar / [i], r előtt megnyúlik [i: ]: diep [dip], dier [di: r] 

■ o, 00 : röviden nyílt [a], hosszan megegyezik a magyar ó-val [o:]: gefoige [xa'falga], bome 
['bo: ma], boom [bo: m] 

■ oe: magyar u [u], r előtt megnyúlik [u:]: boek [búk], boer [bu: r] 

■ u, uu: röviden nyílt ö [ce], hosszan megegyezik az ű-vel [y:]: pút [pcEt], ure ['y: ra], uur [y: r] 





Vannak ékezetes betűk is, melyek általában hosszú, nyílt hangokat jeleznek: se [s£ : ], wie ['v0 : .0], more 
['mD : r0], brűe [brCE: . 0 ]. 

A tréma a magánhangzó-kapcsolat külön ejtésére utal: seé [se:.0], voél [fo: . 0 I]. 

A magánhangzók feletti éles ékezet az adott szó érzelmi hangsúlyát jelöli: Dit is jou boek Ez a te könyved: 

■ Dít is jou boek Ez a te könyved 

■ Dit is jou boek Ez a te könyved 

■ Dit is jóú boek Ez a fe könyved 

■ Dit is jou bóék Ez a te könyved 

Gyenge ékezetet csak a következő szavakban használnak (a jelentés megkülönböztetésére): nög.,, nög.,. 
sem...sem...; bf... bf... akár... akár...; appel ['ap0l] alma - appél [a'psl] fellebbezés. 

A szó végi -ns kapcsolat előtt - ha ez nem többes szám - hangsúlyos szótagban a magánhangzók 
orrhangúvá válnak: kans [ka: ns], mens [mé : ns], ons [ö: ns]. 


Kettőshangzók 

■ aai: hasonlít az áj kapcsolatra [a: i]: saai [sa: i], draai [dra: i] 

■ ae: egy á és egy rövid, semleges ö-szerű hang egymásutánja [a: 0 ]: daeliks ['da: 0 l 0 ks] 

■ au, ou: mint az au, csak egy kicsit nyíltabb [du]: Australié [Dust'ra: I 0 . 0 ], sout [sDut] 

■ ay: leginkább egy rövid áj hangra hasonlít [ai]: Cayman [’kaiman] 

■ eeu: leginkább egy éu hangkapcsolatra hasonlít [e: u]: leeu [le: u], sneeu [sne: u] 

■ ei, ey, y: egy ö-szerű hanggal kezdődik, amely átmegy egy rövid /-be [ 0 i]: brein [broin], 

Ceylon ['soibn], pyl [poii] 

■ ieu: leginkább egy íu hangkapcsolatra hasonlít [i: u]: nieu [ni: u] 

■ oei: leginkább egy ui hangkapcsolatra hasonlít [ui]: koei [kui] 

■ oi, oy: leginkább egy nyílt 0 / hangkapcsolatra hasonlít [dí]: goiingsak ['xDlogsak], Roy [rDi] 

■ ooi: leginkább egy ói hangkapcsolatra hasonlít [o:i]: mooi [mo:i] 

■ ui, uy: leginkább egy nyílt öü kapcsolatnak felel meg [cty]: huis [hctys], Huygens [’hcEyxons] 

Mássalhangzók 

A f, j, k, 1, m, p, r, t, x betűk kiejtése megegyezik a magyarral ([f], [j], [k], [1], [m], [p], [r], [t], [ks]). Példák: 
fabriek [’fabrik], Julié [jCEl0], volk [fDlk], voél ['fo:.0l], tesaam [t0'sa:m], paaíe [pa:i.0], brug [brCEx], 
tand [tant], examen [ek'sa: m0n]. 

A többi betűt a következő módon ejtjük: 

■ b: általában b [b], de szó végén p-nek [p] ejtjük: boompie ['bo: mpi], Job ODp] 

■ c: e, i, y előtt sz [s], máskor k [k]: Ceylon ['S0ibn], kritikus ['krotokcEs] 

■ eh, sj: magyar s [J]: Chinees [J0'ne:s], sjieling ['JüsH] 

■ d: általában d [d], szó végén azonban í-nek [t] ejtjük: diepte [dipto], bed [bst] 

■ dj: mint aj a kapj szóban [g]: beeldje ['be: Iga] 




■ g: általában, mint az Ahmed h-\a [x], l/r és e között, mint a g [g]: goed [xut], burger [’bcErgar]; 
de: nege ['neiga] 

■ gh: á tálában mint a g [g], szó végén mint a k [kj: ghong [gag], Gogh [xDk] 

■ h: nagy erővel ejtett h (de nem olyan, mint a eh a Bach-bar\\) [hj: hand [hant] 

■ n: c, k, q, x előtt mint a leng n-je [g], egyébkény mint az n [n]: bank [bagk], ander [andar]; de: 
■n [a] 

■ ng: mint a leng n-je [g]: langsaam ['lagsa: m] 

■ qu: egy k és egy félhangzós u kapcsolata [kw]: Quay [kwai] 

■ s, z: magyar sz [s]: see [se:], zoo [so:] 

■ tj: szó elején mint a cs [f], máskor mint a technika ch-\a [g]: tjek [f sk], tafeltje ['ta: faiga] 

■ v: magyar f [f]: vee [fe: ] 

■ w: k, s után félhangzós u (angol w) [w], egyébként, mint a v [v]: sware ['swa: ra], wiele [’vila] 
A kettős mássalhangzókat nem ejtjük duplán. 


Megjegyzések 

Az ay, c, eh, ey, gh, oy, qu, uy, x, z csak idegen eredetű szavakban és régies helyesírású nevekben fordul 
elő. 

Sosem választjuk el a következő betűkapcsolatokat: aa, aai, ae, au, dj, ee, eeu, ei, eu, gh, ie, ieu, oe, oei, oi, 
00, ooi, ou, sj, tj, ui, uu. 

A hollandhoz kapcsolódóan a következő változásokat lehet levezetni (elöl áll a holland eredeti, majd az 
afrikaans változat): ct, x - ks, eh - g, ij - y, -lijk - -lik, sch - sk, z - s. 

Nyelvtan 


A nyelv szerkezetét nagy fokú lekopás jellemzi, az afrikaans jutott el legjobban az izoláló típushoz. 

A nyelv már nem különböztet meg nemeket, csak a személyes névmás egyes szám harmadik személyében 
(hy, sy, dit - ő hn/nn/sn). 

A megszűnt névszói esetragokat elöljárókkal vagy névmásokkal pótolják: die jas van Jan/Jan se jas János 
kabátja. 


Névelők 

Határozott névelő a die: die mán a férfi, die vrou a nő, die huis a ház. A régi semlegesnemű alak (hét) csak 
kifejezésekben fordul elő: om 't ewe mindegy. 

Határozatlan névelő az een egy számnévből alakult ki, alakja 'n [0]: 'n mán egy férfi, 'n vrou egy nő, 'n huis 
egy ház. Ha mondat elején áll, akkor a következő szó lesz nagybetűs: 'n Grammatikaboek is in die kiás. 
Egy nyelvtankőnyv van az osztályban. 


Főnevek 





A főneveket általában többes számuk alapján csoportosítják: 


■ -e: tand - tande fog/hangkivetéssel: dag - dae nap; hangkivetéssel és tőváltozással: pad - 
paaie ösvény; umlauttal: stad - stede város; ennél a típusnál a hosszú magánhangzó vagy 
kettőshangzó utáni f-ből w lesz: wolf - wolwe farkas; írásképi változások a magánhangzók 
hosszúságának jelölésében: pal - palié, paal - pale; a -heid -hede-re változik: eenheid - 
eenhede egység; egyes angol eredetű szavak többes száma -te: toeris - toeriste turista 

■ -s: oom - ooms bácsi 

■ -(e)ns: hawe - hawens kikötő, wa - waens szekér; hangkivetéssel: brug - brűens (de brűe 
és brugge is) híd 

■ -ere: volk - volkere nép 

■ -ers: kind - kinders gyerek; ennél a típusnál a hosszú magánhangzó vagy kettőshangzó 
utáni f-ből w lesz: kalf - kalwers borjú 


Melléknevek 

A melléknevek egy része megőrizte az erős és gyenge ragozás emlékét: 'n donker nag - donkere nag sötét 
éj. Egyes mellékneveknél a következő hangváltakozások jöhetnek létre ebben az esetben: 

■ d végű melléknevek elvesztik a d-t az e előtt, ha a d előtt hosszú magánhangzó vagy 
kettőshangzó áll: koud - koue hideg; egyes esetekben a d i-re cserélődik: goed - goeie jó. 

■ g végű melléknevek elvesztik a g-t az e előtt, ha a g előtt hosszú magánhangzó vagy 
kettőshangzó áll: vroeg - vroeé korán; máskor a g és e közé egy t ékelődik: sleg - slegte 
rossz 

■ szó végi f w-re változik (a magánhangzó hosszúsága miatt Írásbeli eltérés lehet!): döf - 
dowwe homályos, doof - dowe süket. 


Névmások 

A névmások egyes számban megőrizték az önálló tárgyesetet: 

■ ek, jy, hy/sy/dit; ons, julle, bulié - alanyeset 

■ my, jou, hom/haar/dit; ons, julle, bulié - tárgyeset, ezt használják a visszaható 
névmásokként is: by gedra bőm viselkedik 

■ my, jou, bom/baar/-; ons, jul(le), bul(le) - birtokos névmások (birtokszóval) 

■ myne, joune, syne/bare/-; ons s'n(e), julle s'n(e), bulié s'n(e) - birtokos névmások 
(önállóan) 


Ige 

Az igető egyúttal a főnévi igenevet és a jelen idejű alakokat is kifejezi: skryf ír(ni) - 
ek/jy/hy/ons/julle/hulle skryf írok, írsz, .... A múlt időt egyszerűen a ge- prefixummal képzi: geskryf írt. 
Ez a he bír alakjaival képzi a befejezett és a régmúlt igealakokat: ek hét geskryf megírtam; ek had geskryf. 
A jövő idő képzése a sál segítségével történik: ek sál skryf írni fogok; természetesen összetett igealakok 
képzésére is van mód: ek sál geskryf hét. 

Szenvedő alakok képzését a word lesz valamivé és a wees van segédigékkel végezhetjük: dit word geskryf 
ez iratik, dit was geskryf meg volt írva, dit sál geskryf word megírattatik majd stb. 



A felszólító mód azonos a tővel: wees! légy! legyen!; de vannak összetett alakok is: laat hóm skryf! írjon!'; 
tagadása: hy moet nie/moenie skryf ne írjon!. 

Rendhagyó múlt idejű alakok: 

■ wees van- was / was gewees (jelen idő harmadik személyben is!) 

■ he bír, birtokol - had / hét gehad / had gehad 

■ weet tud - wis 

■ sál kell - sou 

■ kan' tud - kon 

■ wil a/car- wou 

■ moet kell - moes 

■ mag lehet - mog 

■ dink gondol - dog / dag / hét gedink 

Egyes igék régies, szabálytalan múlt ideje melléknévként használatos: 

■ skryf ír - geskryf - geskrewe 

■ verbied tilt - verbied - verbode 

■ bind kői- gebind - gebonde 

■ inneem bevesz - ingeneem - ingenome 

■ lees' olvas - gelees - gelese 

Megjegyzés: a ge- prefixum az elváló igekötőknél az igekötő és az ige közé kerül, a nem elváló igekötőknél 
pedig elmarad. 

A feltételes mód a sou segédige és az igető kapcsolata: As ek jy was, sou ek dit koop. A helyedben 
megvenném. 

A főnévi igenév teljes alakja om te + az igető: om te wees lenni.Egyes igéknél elegendő a te + szótő: te 
begín kezdeni. Ritkán maga a tő a főnévi igenév: kom jönni. 

Mondattan 


Az afrikaansban kötelező a kettős tagadás: staan nie op nie ő nem kel fel. 

A eldöntendő kérdő mondatban az alany és az állítmány sorrendje megcserélődik, segédigés állítmányi 
szerkezetben azonban csak a segédige kerül az alany elé: Sally sit. Sally ül. - Sit Sally? Sally ül?, Sally sál 
sit. Sally ülni fog. - Sál Sally sit? Sally ülni fog? A kiegészítendő kérdés esetén a sorrend: kérdőszó + 
állítmány + alany: Sally sit. Sally ül. - Hoekom sit Sally? Miért ül Sally? 

Példaszöveg 


Allé menslike wesens word vry, met gelyke waardigheid en regte, gebore. Hulle hét rede en gewete en 
behoort in die gees van broederskap teenoor mekaar op te tree. 

Minden emberi lény szabadon születik és egyenlő méltósága és joga van. Az emberek, ésszel és 
lelkiismerettel bírván, egymással szemben testvéri szellemben kell hogy viseltessenek. 






Mnr, du Plessis loop by 'n slagterswinkel in. „Hét julle vis?” vra hy. „Dit spyt my” antwoord die 
slagter; „ons bet geen vis nie, Maar wat van 'n lekker vet skaapboud?” „Moenie bog praat nie!” se 
meneer du Plessis. „Hoe kan ek non vir my vrou gaan vertei dat ek 'n lekker vet skaapboud gevang 
bet?” -M. P. O. Burgers: Afrikaans, 1957 

Du Plessis úr bemegy a henteshez. „Kapható Önöknél hal?” - kérdezi. „Sajnálom” - válaszolja a hentes - 
„nincs halunk. De mit szólna egy szép kövér ürücombhoz?” „Ne beszéljen őrültségeket!” - mondja du 
Plessis úr. „Hogyan meséljem be a feleségemnek, hogy egy szép kövér ürücombot fogtam?” 

Kapcsolódó szócikkek 

■ Az afrikaans és a holland nyelv összehasonlítása 

Jegyzetek 


Források 


További információk 

■ Afrikaans Online (https://web.archive.Org/web/20190507213455/http://www.afrikaans.us/) 

■ Omniglot (http://www.omniglot.com/writing/afrikaans.htm) 

■ UniLang.org (https://web.archive.Org/web/20050121045949/http://home.unilang.org/main/bylan 
guage.php?lng=af&showlinks=yes) 

■ Nyelvtanfolyam (https://web.archive.Org/web/20190507213455/http://www.afrikaans.us/) 


A lap eredeti címe: „https://hu.wikipedia.org/w/index.php?title=Afrikaans_nyelv&oldid=22107591” 


A lap utolsó módosítása: 2020. január 5., 15:09 

A lap szövege Creative Commons Nevezd meg! - így add további 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 








